|  |  |
| --- | --- |
|  | REPUBLIKA HRVATSKA |
|  | **KOPRIVNIČKO - KRIŽEVAČKA ŽUPANIJA**  **Upravni odjel za gospodarstvo, komunalne djelatnosti i poljoprivredu** |

KLASA: 320-02/18-01/48

URBROJ: 2137/1-04/10-18-4

Koprivnica, 31. srpnja 2018.

**ŽUPANIJA: KOPRIVNIČKO-KRIŽEVAČKA ŽUPANIJA**

**PROGRAM RASPOLAGANJA POLJOPRIVREDNIM ZEMLJIŠTEM U**

**VLASNIŠTVU REPUBLIKE HRVATSKE**

**ZA OPĆINU SVETI IVAN ŽABNO**

Na temelju članka 101. stavka 5. Zakona o poljoprivrednom zemljištu („Narodne novine“ broj 20/18.) i članka 10. Odluke o upravnim tijelima Koprivničko-križevačke županije („Službeni glasnik Koprivničko-križevačke županije“ broj 7/15., 12/15., 2/16., 4/16.-pročišćeni tekst i 19/17.), Koprivničko-križevačka županija, Upravni odjel za gospodarstvo, komunalne djelatnosti i poljoprivredu dana 31. srpnja 2018. godine, donio je

**Program raspolaganja poljoprivrednim zemljištem u vlasništvu**

**Republike Hrvatske za Općinu Sveti Ivan Žabno**

**SADRŽAJ PROGRAMA**

1. Ukupna površina poljoprivrednog zemljišta u vlasništvu države na području općine Sveti Ivan Žabno, iznosi: **307,9328 hektara**.
2. Podaci o dosadašnjem raspolaganju

**T-1 Prikaz dosadašnjeg raspolaganja po svim oblicima - površina u ha**

|  |  |  |  |
| --- | --- | --- | --- |
| **R.br.** | **OBLIK RASPOLAGANJA**  **( skraćeni naziv iz ugovora)** | **Ukupan broj ugovora** | **Ukupna površina po ugovorima** |
| **1** | **zakup** | **13** | **39,5018 ha** |
| **2** | **prodaja (neotplaćeno)** | **48** | **194,1457 ha** |
| **3** | **koncesija** | **0** | **0 ha** |
| **4** | **privremeno korištenje** | **59** | **188,5446 ha** |
|  | **UKUPNO:** | **120** | **422,1921 ha** |

1. Sumarni pregled površina poljoprivrednog zemljišta u vlasništvu države prema oblicima raspolaganja

**T-2 Prikaz ukupnih površina po oblicima raspolaganja**

|  |  |  |
| --- | --- | --- |
| **OBLIK RASPOLAGANJA** | **Površina**  **u ha** | **NAPOMENA**  **(minirano, višegodišnji nasadi i sustavi odvodnje i navodnjavanja)** |
| **površine određene za povrat** | **18,2590 ha** | **-** |
| **površine određene za prodaju**  **- jednokratno, maksimalno**  **do 25%** | **26,5701 ha** | **-** |
| **površine određene za zakup** | **249,8132 ha** | **-** |
| **površine određene za zakup za ribnjake** | **0** | **-** |
| **površine određene za zakup zajedničkih pašnjaka** | **0** | **-** |
| **površine određene za ostale namjene**  **- jednokratno, maksimalno**  **do 5%** | **13,2905 ha** | **-** |

**MAKSIMALNA POVRŠINA ZA ZAKUP iznosi:** 45 ha.

Tablica Prikaz raspolaganja po katastarskim česticama i oblicima raspolaganja je u prilogu u Excelu.

**NAPOMENA/OBRAZLOŽENJE UZ PROGRAM RASPOLAGANJA**

|  |
| --- |
| Zakonom o poljoprivrednom zemljištu („Narodne novine“ broj 20/18.)(u daljnjem tekstu: Zakon) člankom 29. propisano je da se s poljoprivrednim zemljištem u vlasništvu države raspolaže se na temelju Programa raspolaganja poljoprivrednim zemljištem kojeg donosi općinsko ili gradsko vijeće za svoje područje na prijedlog načelnika odnosno gradonačelnika. Dana 30. srpnja 2018., nakon proteka zakonskog roka 11. lipnja, Općina Sveti Ivan Žabno dostavlja Koprivničko-križevačkoj županiji, Upravnom odjelu za gospodarstvo i komunalne djelatnosti Prijedlog Programa sa prilozima na donošenje, sukladno članku 101. stavku 5. Zakona.  Dokumentacija potrebna za donošenje Programa propisana je Pravilnikom o dokumentaciji za donošenje Programa raspolaganja poljoprivrednim zemljištem u vlasništvu RH („Narodne novine“ broj 27/18.).  Raspolaganje poljoprivrednim zemljištem u vlasništvu države u smislu Zakona predstavlja zakup i zakup za ribnjake, zakup zajedničkih pašnjaka, privremeno korištenje, zamjena, prodaja, prodaja izravnom pogodbom, razvrgnuće suvlasničke zajednice, osnivanje prava građenja i osnivanje prava služnosti.  Glavni ciljevi koji se žele postići donošenjem Programa za područje Općine Sveti Ivan Žabno su:  - efikasnije raspolaganje poljoprivrednim zemljištem,  - okrupnjavanje zemljišta i stavljanje u funkciju zapuštenog poljoprivrednog zemljišta,  - povećanje proizvodne funkcionalnosti poljoprivrednog zemljišta,  - usklađenje stanja u katastru sa stanjem u zemljišnim knjigama.  **Dosadašnje raspolaganje poljoprivrednim zemljištem na području Općine Sveti Ivan Žabno**  Poljoprivrednim zemljištem u vlasništvu RH na području Općine Sveti Ivan Žabno raspolaže se temeljem slijedećih oblika raspolaganja:   * na temelju 13 ugovora o zakupu sklopljenih s Agencijom za poljoprivredno zemljište koristi se 39,5018 ha zemljišta, * na temelju 59 ugovora o zakupu na privremeno korištenje (5 godina) sklopljenih s Agencijom za poljoprivredno zemljište koristi se 188,5446 ha zemljišta, * na temelju 48 ugovora o prodaji zemljišta neotplaćeno je ukupno 194,1457 ha zemljišta.   Prema službeno dostavljenim podacima Državne geodetske uprave, Odjela za katastar nekretnina Križevci ukupna površina poljoprivrednog zemljišta u vlasništvu Republike Hrvatske na području općine Sveti Ivan Žabno iznosi 307,9328 ha.  Za poljoprivredno zemljište u vlasništvu RH na području Općine Sveti Ivan Žabno karakteristično je da prevladavaju manje parcele. Najveća čestica je površine 44,2640 ha, a najmanja 0,0029 ha.  Na području Općine Sveti Ivan Žabno za zakup poljoprivrednog zemljišta na 25 godina s mogućnošću produljenja za isto razdoblje sukladno čl. 31. Zakona, određeno je 249,8132 ha.  Maksimalna površina za zakup iznosi 45,00 ha.  Za prodaju je određeno ukupno 26,5701 ha. To su uglavnom površinom manje parcele nepovezane u cjelinu.  Na području Općine Sveti Ivan Žabno nisu predviđene parcele za zakup zajedničkih pašnjaka, predviđene su parcele za ostale namjene površine 13,2905 ha, te ne postoje površine predviđene za zakup ribnjaka.  Prema očitovanju ureda državne uprave u Koprivničko-križevačkog županiji, Ispostave u Križevcima osigurano je 18,2590 ha poljoprivrednog zemljišta za potrebe povrata i zamjene u slučaju kada nije moguć povrat imovine oduzete za vrijeme jugoslavenske komunističke vladavine.  Poljoprivrednim zemljištem koje je u ovom Programu predviđeno za povrat do okončanja postupka povrata, donošenja pravomoćnih rješenja, raspolagat će se putem zakupa sukladno članku 31. stavku 2. Zakona.  Popis katastarskih čestica poljoprivrednog zemljišta u vlasništvu RH sa označenim dosadašnjim i predviđenim oblikom raspolaganja za Općinu Sveti Ivan Žabno nalazi se u tablici u prilogu.    Na kopiji katastarskog plana sa podlogom digitalne ortofoto karte općine Sveti Ivan Žabno prikazane su sve katastarske čestice poljoprivrednog zemljišta u vlasništvu RH prema predviđenim oblicima raspolaganja.  Na području Općine Sveti Ivan Žabno ne postoji niti je predviđena izgradnja sustava javnog navodnjavanja. Prema podacima Hrvatskih voda 35 čestica u općini Sveti Ivan Žabno su Javno vodno dobro.  Prema podacima Hrvatskih šuma 44 čestice u općini Sveti Ivan Žabno obuhvaćene su šumskogospodarskom osnovom.  Sukladno očitovanju Hrvatskog centra za razminiranje općina Sveti Ivan Žabno se ne nalazi u minski sumnjivom području (MSP-u).  Javni uvid na Program proveden je na službenoj web stranici Općine Sveti Ivan Žabno <http://osiz.hr/> te je o istome donesen Zaključak.  Prilozi :   * kopija katastarskog plana * Zemljišnoknjižni izvadci, Posjedovni listovi, * Uvjerenja Upravnog odjela za prostorno uređenje, gradnju, zaštitu prirode, Ispostave Križevci da se prema važećem Prostornom planu uređenja, predmetne kat. čestice nalaze izvan granica građevinskog područja, * Očitovanje ureda državne uprave u Koprivničko-križevačkog županiji, Ispostave u Križevcima o površini koju je potrebno osigurati kao nadoknadu za oduzetu imovinu (s obzirom na podnesene, a neriješene zahtjeve), * Uvjerenja Hrvatskih šuma d.o.o. Podružnice Koprivnica, da predmetne kat. čestice nisu obuhvaćene šumskogospodarskom osnovom, * Očitovanje Hrvatskih voda jesu li i koje predmetne čestice javno vodno dobro, * Očitovanje Upravnog odjela za prostorno uređenje, gradnju, zaštitu prirode, Ispostave Križevci o obuhvatu postojećeg i/ili planiranog sustava javnog navodnjavanja, * Očitovanje Hrvatskog centra razminiranje o katastarskim česticama i površinama poljoprivrednog zemljišta . |

Program je izrađen u sadržaju prema članku 30. Zakona o poljoprivrednom zemljištu, sukladno formi iz članka 7. i dokumentaciji prema članku 2. Pravilnika o dokumentaciji potrebnoj za donošenje Programa raspolaganja poljoprivrednim zemljištem u RH.

Ovaj Program stupa na snagu nakon dobivanja suglasnosti Ministarstva poljoprivrede i biti će objavljen u „Službenom glasniku Koprivničko-križevačke županije“

UPRAVNI ODJEL ZA GOSPODARSTVO, KOMUNALNE DJELATNOSTI I POLJOPRIVREDU

KOPRIVNIČKO-KRIŽEVAČKE ŽUPANIJE

**PROČELNIK:**

**Marijan Štimac, dipl.oec.**